stanford-oval/wikipedia huggingface dataset:
רחל סבוראי
הערות שוליים

↑  יגאל סרנה,'"`UNIQ--nowiki-00000000-QINU`"'אדום אש, חדשות, 29 בנובמבר 1985
↑  אתר "Billiongraves"
↑  דוד תדהר (עורך), "שמואל סבוראי (גולדזייגר)", באנציקלופדיה לחלוצי הישוב ובוניו, כרך ח (1957), עמ' 3067
↑  שלושה מבני משפחה זו נרצחו במאי 1921, בתל אביב: אביה של שרה יהודה יצקר, אחיה אברהם יצקר ובעלה של אחותה רבקה הסופר צבי שץ. כמו כן נרצחו אז הסופר יוסף חיים ברנר, הסופר צבי גוגיג (ברגגרין) והסופר יוסף לואידור.
1 2  לאה ענבל, מכירת רחל, כותרת ראשית, 19 בספטמבר 1985
↑  במסגרת ההכנה לפיצוץ "טיילה" סבוראי יחד עם מפקד הפעולה, יוחנן זריז, בקרבת הגשר על מנת להכירו
↑  שעיה סגל, מפוצצי גשר דמיה ב־1946 העמידו פנים כמתעלסים, מעריב, 20 בינואר 1983
↑  הדס מנור, אומרות האגדות ישנו מקום, מעריב, 5 בספטמבר 1990
↑  בין המטיילים שנהרגו בדרך לפטרה הייתה גם חברתה של סבוראי גילה בן עקיבא (דרוקר) אותה הכירה בתקופת שירותה ברמת רחל
| --- | --- |
בקרת זהויות :  NLI: 987007299869505171  ISNI: 0000 0004 0262 2794  LCCN: no2013031309  VIAF: 298550230   WorldCat (עם VIAF): 298550230
המשרד (סדרת טלוויזיה אמריקאית)

| --- | --- |

לוגו הסדרה
 מבוסס על:  "המשרד"   שיצרו ריקי ג'רוויס וסטיבן מרצ'נט
 סוגה:  מוקומנטריה   קומדיה   קומדיית קרינג'
 יוצרים:  גרג דניאלס
 שחקנים:  סטיב קארל   ריין וילסון   ג'ון קרסינסקי   ג'נה פישר   בי ג'יי נובאק   אד הלמס   מלורה הארדין   לזלי דייוויד בייקר   אנג'לה קינסי   בריאן באומגרטנר   אוסקר נונייז   אלי קמפר   קייט פלאנרי   קריד ברטון   פיליס סמית'   קרייג רובינסון   מינדי קלינג   פול ליברשטיין
 פרסים:  פרס אמי לבידור בפריים טיים לסדרת הקומדיה הטובה ביותר בשנת 2006
 ארץ מקור:  ארצות הברית ארצות הברית
 שפות:  אנגלית
 מקום התרחשות:  סקרנטון 
 מספר עונות:  9
 מספר פרקים:  201
 הפקה
 מפיקים בפועל:  גרג דניאלס   מייקל שור   בי ג'יי נובאק   בן סילברמן   פול ליברשטיין
 חברת הפקה:  Deedle-Dee Productions
 הפצה:  NBCUniversal
 עורכים:  David Rogers, Dean Holland, Claire Scanlon 
 צלמים:  רנדל איינהורן 
 טכניקת צילום:  מצלמה יחידה
 מוזיקה:  ג'יי פרגוסון
 אורך פרק:  22 דק'
 שידור
 רשת שידור:  NBC
 תקופת שידור מקורית:  24 במרץ 2005 – 16 במאי 2013
 קישורים חיצוניים
 www.nbc.com/the-office
 דף התוכנית ב-IMDb
 
המשרד (באנגלית: The Office) היא סדרת קומדיה מוקומנטרית אמריקאית ששודרה ב-NBC החל מ-24 במרץ 2005 ועד ל-16 במאי 2013, למשך 9 עונות ו-201 פרקים. הסדרה עוקבת באמצעות צוות צילום אחרי ההתרחשויות היום-יומיות של העובדים במשרד של חברה פיקטיבית להפצת נייר – "דאנדר מיפלין" בסקרנטון, פנסילבניה. הסדרה מבוססת על סדרה בריטית בעלת אותו השם שיצרו ריקי ג'רוויס וסטיבן מרצ'נט, ופותחה לקהל אמריקאי על ידי גרג דניאלס.
כמו במקבילה הבריטית, על מנת לדמות סרט דוקומנטרי, הסדרה צולמה בטכניקת צילום של מצלמה יחידה, וללא קהל חי או צחוק מוקלט. בסדרה מככבים סטיב קארל, ריין וילסון, ג'ון קרסינסקי, ג'נה פישר, בי. ג'יי. נובאק ואד הלמס.
הסדרה קיבלה ביקורות חלוקות במהלך שידורי העונה הראשונה, אך בעונות הבאות, ובמיוחד באלה בכיכובו של סטיב קארל, היא זכתה לשבחים רבים ממבקרי הטלוויזיה, הודות לכך שהדמויות, התוכן והמבנה קיבלו תפנית שונה מאשר במקבילה הבריטית.
בשנת 2006 זכתה הסדרה בפרס אמי לקומדיה הטובה ביותר.
בישראל הסדרה שודרה בערוץ HOT3, והחל מהעונה השמינית שודרה בערוץ הוט קומדי סנטרל.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 6 | 6 | 24 במרץ 2005 | 26 באפריל 2005 |
|  | 2 | 22 | 22 | 20 בספטמבר 2005 | 11 במאי 2006 |
|  | 3 | 25 | 25 | 21 בספטמבר 2006 | 17 במאי 2007 |
|  | 4 | 19 | 19 | 27 בספטמבר 2007 | 15 במאי 2008 |
|  | 5 | 28 | 28 | 28 בספטמבר 2008 | 14 במאי 2009 |
|  | 6 | 26 | 26 | 17 בספטמבר 2009 | 20 במאי 2010 |
|  | 7 | 26 | 26 | 23 בספטמבר 2010 | 19 במאי 2011 |
|  | 8 | 24 | 24 | 22 בספטמבר 2011 | 10 במאי 2012 |
|  | 9 | 25 | 25 | 20 בספטמבר 2012 | 16 במאי 2013 |
תקציר העלילה

הסדרה מוצגת כ"כאילו אם זה היה דוקומנטרי אמיתי" – צוות צילום החמוש במצלמות מכל עבר מצלם את חיי היום-יום של עובדים במשרד טיפוסי של חברה לאספקת נייר – "דאנדר מיפלין" בפורמט מוקומנטרי. הדמויות גם נותנות מבט חטוף למצלמה ברגעים מסוימים, וגם מתראיינות בנפרד מול המפיקים.
תקציר העלילה > עונה 1

בפורמט מוקומנטרי מוצגות לנו הדמויות העיקריות במשרד: מייקל סקוט (סטיב קארל), הבוס הילדותי שמנסה להוכיח לצוות הדוקומנטרי שהוא מצליח לנהל בצורה טובה משרד פרודוקטיבי ושמח; עובד המכירות ג'ים הלפרט (ג'ון קרסינסקי), שמרבה להסיט מבט אל המצלמה ברגעים מסוימים, וגם להתמודד עם העובד האקסצנטרי שיושב לידו, דווייט שרוט (ריין וילסון); המזכירה פאם ביזלי (ג'נה פישר) שמנסה להתמודד עם הדרישות חסרות הטאקט של מייקל וההתנהגויות שלו, והעובד הזמני ריאן (בי ג'יי נובאק), המתנהג בעיקר כמתבונן בטירוף שמתרחש סביבו. ג'ים מאוהב בפאם, איתה הוא מבלה רבות מזמנו במשרד – אך זו מאורסת לרוי, עובד במחסן. לקראת סוף העונה הראשונה ג'ים מתחיל לצאת עם קייטי (איימי אדמס), לקנאתה של פאם.
תקציר העלילה > עונה 2

למייקל יש סטוץ שלא יכול להתגבר עליו עם ג'ן, הבוסית שלו. ריאן מתחיל מערכת יחסים עם קלי, למורת רוחו, ואנג'לה ודווייט מתאהבים אחד בשני אך שומרים על כך בסודיות משאר עובדי המשרד. בהפלגת האלכוהול של המשרד, ג'ים, שעדיין לא התגבר על אהבתו לפאם, מגלה בטעות למייקל שהוא מאוהב בה ונפרד מקייטי. פאם, שמאורסת לרוי כבר 3 שנים, קובעת תאריך לחתונה ומתחילה לתכנן אותה. ג׳ים שמתקשה להתמודד עם החתונה המתקרבת של פאם מדבר עם ג'ן, ומחליט לעבור לסניף אחר של החברה, בסטמפורד. בזמן ערב קזינו שמתרחש במחסן, ג׳ים מתוודה על אהבתו לפאם ומנשק אותה.
תקציר העלילה > עונה 3

ג'ים מועבר לסטמפורד, ופוגש שם את אנדי ברנרד (אד הלמס) וקארן פיליפלי (ראשידה ג'ונס). קארן נדלקת עליו והם מתחילים לצאת. בינתיים, מייקל מתחיל לצאת עם קרול, סוכנת נדל"ן, לקנאתה הרבה של ג'ן. בחברה מחליטים להתחיל לסגור סניפים, והסניף שנבחר לסגירה הוא סטמפורד, ולכן אנדי, קארן וג'ים מועברים לסניף בסקרנטון.
בסניף בסקרנטון מתגלה שפאם חטפה רגליים קרות לפני החתונה והיא ורוי נפרדו, והרגשות הבלתי פתורים של ג'ים עם פאם ומערכת היחסים החדשה שלו עם קארן מובילה למתחים בין השלושה. מייקל מזמין את קרול לסוף שבוע בג'מייקה איתו אך היא מסרבת ונפרדת ממנו, וכאשר הוא פונה לג'ן היא מסכימה לצאת איתו לחופשה. ג'ן ומייקל יוצאים, למרות שג'ן מנצלת אותו רק לצרכים מיניים. בסופו של דבר הוא נפרד ממנה, אך הם חוזרים להיות ביחד בסוף העונה. ביום בילוי בחוף הים של עובדי המשרד, פאם מתוודה בפני כל העובדים על געגועיה לג'ים ועל הצער שלה בעקבות ההתרחקות ביניהם.
למייקל מוצעת הצעת עבודה בהנהלה של החברה, והוא מתלבט האם לעזוב את הסניף ולעבור להנהלה. גם קארן וג'ים מתחרים שניהם על אותה משרה. דייוויד, מנהל החברה, מגלה למייקל שהמשרה עליה הם מתחרים היא למעשה המשרה של ג'ן, והם מתכוונים לפטר אותה. מייקל מסרב להצעה. בסוף העונה ג'ים נפרד מקארן, מוותר על הצעת העבודה על מנת לחזור למשרד, ומזמין את פאם לצאת איתו לדייט. בסופו של דבר מתגלה כי את המשרה בהנהלה קיבל ריאן, והוא נפרד מקלי.
תקציר העלילה > עונה 4

ג'ן עברה לגור עם מייקל, קארן עזבה את סקרנטון ופאם וג'ים התחילו לצאת במהלך הקיץ. דווייט ואנג'לה נפרדים כשאנג'לה מגלה שדווייט עשה המתת חסד לחתולה שלה, ואנג'לה מתחילה לצאת עם אנדי, למרות שעדיין יש לה רגשות כלפי דווייט. מייקל שדורס בטעות את מרדית' בתחילת העונה מארגן לכבודה מרתון ריצה למודעות מחלת הכלבת. ריאן, עכשיו הבוס של מייקל, מארגן מיזם חדש של יצירת אתר אינטרנט עבור דאנדר מיפלין, "Dunder Mifflin Infinity", דבר שמייקל מתקשה להתמודד איתו. קלי מתחילה לצאת עם דריל.
ג'ן, שעכשיו מובטלת, תובעת את דאנדר מיפלין על פיטוריה בגין "התנהגויות בלתי הולמות" בעבודה, ומייקל נמצא בצומת דרכים, כיוון ששני הצדדים – ההנהלה וג'ן משתמשים בו כעד במשפט. בסופו של דבר ג'ן מפסידה במשפט. המתחים ביחסים בין מייקל לג'ן מתפרצים בארוחת ערב חגיגית שאליה הזמינו את ג'ים, פאם, אנג'לה ואנדי, ובסופה הם נפרדים. דווייט ומייקל מבקרים את ריאן בניו-יורק, שם מרומז כי הוא התמכר לסמים לאחר שהפרויקט שלו בחברה – אתר האינטרנט – נדון לכישלון. בסוף העונה טובי מודיע שיעזוב את הסניף ויעבור לגור בקוסטה ריקה. הולי פלקס (איימי ראיין), בה מייקל מתאהב מיד, מחליפה אותו. בערב הפרידה מטובי, ג'ים מתכוון להציע נישואים לפאם, אך אנדי מקדים אותו ומציע נישואים לאנג'לה. היא מסכימה בעל כורחה – למורת רוחו של דווייט. בסוף העונה מתגלה כי ריאן, שניסה לקדם את פרויקט אתר האינטרנט, ביצע הונאה בנתוני המכירות באתר ונשלח לעבודות שירות. עם סיום מסיבת הפרידה לטובי, פיליס מוצאת את אנג'לה ודווייט שוכבים במשרד.
תקציר העלילה > עונה 5

בתחילת העונה החמישית מתגלה כי פאם התחילה ללמוד בקיץ בבית ספר לאמנות גרפית בניו-יורק, דבר המשפיע על היחסים של ג'ים ופאם, וכשהם מתראים לביקור ג'ים מציע לה נישואים. מייקל מתחבר להולי ובסופו של דבר הם מתחילים לצאת. ההנהלה מגלה על כך ומעבירה את הולי לסניף החברה בנשואה, והשניים נפרדים. פאם מחליטה לפרוש מלימודי האמנות וחוזרת לסקרנטון, והיא וג'ים עוברים לגור יחד בבית ילדותו של ג'ים. כאשר אנדי מגלה שדווייט ואנג'לה המשיכו את הרומן החשאי שלהם, שניהם עוזבים אותה. ריאן, אחרי שסיים את עבודות השירות שלו, חימצן את שערו והתחיל לעבוד במגרש כדורת. תרגיל אש שמביים דווייט במשרד גורם לסטנלי לחוות התקף לב. טובי חוזר לסניף אחרי עזיבתה של הולי.
כאשר הבוס החדש של מייקל, צ'ארלס מיינר (אידריס אלבה) מתנגש עם הגישות הניהוליות של מייקל, מייקל מתפטר במחאה מהחברה ומגייס את ריאן ופאם להקים חברת נייר משלו: The Michael Scott Paper Company. פקידת הקבלה החדשה שמחליפה את פאם היא ארין (אלי קמפר), ואנדי נדלק עליה. אחרי שהחברה של מייקל גונבת הרבה מהלקוחות העיקריים של דאנדר מיפלין עקב המחירים הנמוכים שלהם – דאנדר מיפלין קונה אותם, בתמורה שתהיה לכל אחד מהם משרה בחברה. בסוף העונה מתגלה שפאם בהריון לא מתוכנן מג'ים.
תקציר העלילה > עונה 6

ג'ים ופאם מקדימים את החתונה שלהם ומתחתנים במפלי הניאגרה, ובהמשך שוב בכנסייה, יחד עם כל החברים מהמשרד. מייקל מתחיל לצאת עם אמא של פאם, אך נפרד ממנה זמן קצר לאחר מכן. אנדי וארין מתחילים לצאת. ג'ים מקודם לתפקיד מנהל שותף של הסניף ביחד עם מייקל, למורת רוחו של דווייט. לאורך העונה מתואר הקושי הרב של דאנדר מיפלין לשרוד במשבר הכלכלי, ובשנייה האחרונה החברה נקנית על ידי חברת המדפסות "סייבר" שבפלורידה, אותה מנהלת ג'ו בנט (קאתי בייטס) ומייצג אותה בסניף סקרנטון גייב לואיס (זאק וודס). כיוון שכל הנהלת החברה מפוטרת, וסניף סקרנטון הוא היחיד בחברה שהצליח לשרוד את הקשיים, מייקל הופך לבכיר ביותר בדאנדר מיפלין. לפאם וג'ים נולדה בת, סיסי הלפרט. בסוף העונה דווייט קונה את הבניין של החברה.
תקציר העלילה > עונה 7

פאם הופכת למנהלת האדמיניסטרטיבית של המשרד. במהלך הקיץ, ארין התחילה לצאת עם גייב, לקנאתו של אנדי. דווייט ואנג'לה מבטלים את החוזה שלהם לאחר שאנג'לה נפגשת עם סנטור אלמן חד-הורי ומתחילה לצאת איתו. ריאן מייסד חברת הזנק בשם "WUPHF.com" ומשכנע חלק מהעובדים במשרד להשקיע בו, אבל ריאן לוקח את החברה לכיוון כושל ובסוף מחליט למכור את החברה. בגלל שטובי הופך לחבר מושבעים במשפט חשוב בסקרנטון, הולי מחליפה אותו וחוזרת לסקרנטון, לשמחתו של מייקל, ומנסה להרשים אותה בשנית, למרות שהולי כבר בזוגיות. החברות מהמשרד ממליצות להולי להציב אולטימטום לבן זוגה, שאם הוא לא יציע לה נישואים עד תחילת השנה החדשה, הם ייפרדו. בסופו של דבר הולי נפרדת ממנו, ומתחילה לצאת עם מייקל. הולי צריכה לעזוב את סקרנטון ולעבור לקולורדו כדי לטפל בהורים שלה. מייקל מציע נישואים להולי ומתכונן לעזוב את המשרד. הוא מכשיר מחליף לתפקיד שלו, איש מכירות כושל בשם דיאנג'לו (ויל פארל). ארין נפרדת מגייב. מייקל עוזב את המשרד ועובר לקולורדו עם הולי.
דמויות

| שם השחקן/ית | שם הדמות | עונות> 1 | עונות> 2 | עונות> 3 | עונות> 4 | עונות> 5 | עונות> 6 | עונות> 7 | עונות> 8 | עונות> 9 |
| --- | --- | --- | --- | --- | --- | --- | --- | --- | --- | --- |
| סטיב קארל | מייקל סקוט | ראשי | ראשי | ראשי | ראשי | ראשי | ראשי | ראשי |  | אורח |
| ריין וילסון | דווייט שרוט | ראשי | ראשי | ראשי | ראשי | ראשי | ראשי | ראשי | ראשי | ראשי |
| ג'ון קרסינסקי | ג'ים הלפרט | ראשי | ראשי | ראשי | ראשי | ראשי | ראשי | ראשי | ראשי | ראשי |
| ג'נה פישר | פאם ביזלי | ראשי | ראשי | ראשי | ראשי | ראשי | ראשי | ראשי | ראשי | ראשי |
| בי ג'יי נובאק | ריאן האוורד | ראשי | ראשי | ראשי | ראשי | ראשי | ראשי | ראשי | ראשי | אורח |
| אד הלמס | אנדי ברנרד |  |  | קבוע | קבוע | קבוע | ראשי | ראשי | ראשי | ראשי |
דמויות > דמויות ראשיות

מייקל סקוט (סטיב קארל; עונות 1–7): המנהל האזורי של סניף סקרנטון, המרבה לא לעבוד ומנסה להתחבב על העובדים לצידו, ורואה בעובדים במשרד כמשפחה בשבילו.
דווייט שרוט (ריין וילסון): עוזר למנהל האזורי ואיש המכירות המוביל בסניף סקרנטון, הידוע באקסצנטריות שלו ועם מעט כישורים חברתיים. בעל חוות סלק ביחד עם בן דודו מוז. הוא הבעלים של בניין המשרדים (בו נמצאים גם משרדי החברה), וכן מפעיל מלונית בחוות הסלק שלו.
ג'ים הלפרט (ג'ון קרסינסקי): איש מכירות בסניף סקרנטון המרבה למתוח את שותפו לשולחן, דווייט. מאוהב בפאם. בסוף העונה השנייה ג׳ים מתוודה בפני פאם. בין סוף העונה השלישית לתחילת הרביעית, מתחיל ג׳ים לצאת עם פאם ובהמשך הם מתחתנים. נשוי לפאם ביזלי הלפרט ואב לסיסיליה ופיליפ.
פאם ביזלי (ג'נה פישר): פקידת הקבלה במשרד והמזכירה של מייקל בעונות הראשונות, שאיפתה להיות אמנית. מאורסת לרוי בעונות הראשונות, וחברתו הטובה של ג'ים. בין סוף העונה השלישית לתחילת הרביעית, מתחילה פאם לצאת עם ג׳ים ובהמשך הם מתחתנים. נשואה לג'ים הלפרט ואם לסיסיליה ופיליפ.
דמויות > דמויות ראשיות > עובדים נוספים בסקרנטון

ריאן הווארד (בי ג'יי נובאק): עובד זמני בסניף ומאוחר יותר גם הבוס של מייקל לזמן קצר, המילניאל הטיפוסי והציני במשרד, ויש לו מערכת יחסים הלוך-ושוב עם קלי.
אנדי ברנרד (אד הלמס; עונות 3–9): עובד שעובר לסניף סקרנטון בעונה השלישית, בוגר אוניברסיטת קורנל ונוטה להתחנף למייקל. הופך למנהל הסניף בעונות המאוחרות.
אנג'לה מרטין (אנג'לה קינסי): רואת חשבון מנוכרת וקשוחה ונוטה לא לקחת חלק בהרבה מפעילויות המשרד. לה ולדווייט יש מערכת יחסים הלוך-ושוב לאורך הסדרה.
סטנלי הדסון (לזלי דייוויד בייקר): איש מכירות בגיל העמידה. לא אוהב את מייקל. בדרך כלל אוהב לפתור את התשבץ היומי ולאכול פרעצלים בעגלת האוכל של המשרד.
קווין מאלון (בריאן באומגרטנר): רואה חשבון מעופף שנוטה להתערב בשיחות של העובדים, וחבר טוב של רוב האנשים במשרד.
אוסקר מרטינז (אוסקר נונייז): רואה חשבון בסניף סקרנטון והוא ממוצא לטיני והומו. ידוע בסרקזם שלו וברציונליות שלו לעומת העובדים האחרים במשרד.
קלי ארין האנון (אלי קמפר; עונות 5–9): פקידת הקבלה החדשה במשרד, חייכנית, אופטימית ותמימה מאוד. יש לה מספר מערכות יחסים עם עובדים במשרד - אנדי, גייב ופיט (השם האמיתי שלה הוא קלי אבל משום שכבר יש מישהי במשרד עם השם הזה כולם קוראים לה בשם השני שלה ״ארין״).
פיליס לפין ואנס (פיליס סמית'): אשת מכירות אמהית בסניף סקרנטון. היא אמנם שקטה באופייה אך ידועה ברכילויות שלה על אחרים. בעלה הוא בוב ואנס.
מרדית' פאלמר (קייט פלאנרי): אחראית ניהול ספקים בסניף סקרנטון. אם חד הורית, הידועה בהיותה אלכוהוליסטית ועם עבר מיני מפוקפק.
קריד ברטון (קריד ברטון): אחראי הבטחת איכות בסניף סקרנטון. איש מבוגר במשרד ויש לו עבר ארוך של הרבה פשעים.
קלי קאפור (מינדי קאלינג): נציגת שירות לקוחות של דאנדר מיפלין. יש לה מערכת יחסים הלוך ושוב עם ריאן, העובד הזמני, ועם דריל, עובד מחסן.
דריל פילבין (קרייג רובינסון): מנהל המחסן של דאנדר מיפלין, בדרך כלל עובד הרבה על מייקל. חבר טוב של רוי.
טובי פלנדרסון (פול ליברשטיין): נציג משאבי אנוש בסניף סקרנטון, ויריבו הגדול של מייקל. לטובי יש בת אחת מנישואים שנגמרו, והוא דלוק על פאם.
דמויות > דמויות משניות > עובדים נוספים

ג'ן לוינסון (מלורה הארדין; עונות 1–5, 7, 9): עובדת הנהלה ב"דאנדר מיפלין" והממונה על מייקל, ומתחילה איתו מערכת יחסים מפוקפקת שנגמרת בעונה הרביעית.
רוי אנדרסון (דייוויד דנמן; עונות 1–3; 5, 7 ו-9): עובד מחסן בסניף סקרנטון והארוס של פאם בתחילת הסדרה. פאם נפרדת ממנו לפני החתונה שלהם.
דייוויד וואלאס (אנדי באקלי; עונות 2–6, 8–9): מנהל כספים ראשי בהנהלה ונמצא בקשר הדוק עם הסניף בסקרנטון. הוא מקודם לתפקיד מנכ"ל החברה בעונות המאוחרות.
גייב לואיס (זאק וודס; עונות 6–9): עובד המייצג את חברת "סייבר" לאחר שזו קונה את דאנדר מיפלין. הוא היה חבר של ארין לתקופה קצרה.
הולי פלקס (איימי ריאן; עונות 4–7): נציגת משאבי אנוש חדשה בסקרנטון, ובת זוגו של מייקל לזמן קצר. לאחר שהועברה לסניף אחר, הם נפרדים אך חוזרים מאוחר יותר.
קארן פיליפלי (ראשידה ג'ונס; עונות 3–5, 7): אשת מכירות בסטמפורד שמועברת לסניף בסקרנטון לאחר שהסניף נסגר. היא נהיית בת זוגו של ג'ים אך הוא נפרד ממנה בסוף.
צ'ארלס מיינר (אידריס אלבה; עונה 5): הבוס החדש של מייקל שמנסה להשרות סדר ופרודוקטיביות במשרד, וגם אחת הסיבות שמייקל מתפטר מהחברה מאוחר יותר בעונה.
ג'ו בנט (קאתי בייטס; עונות 6–7): מנכ"לית חברת סייבר בעונות 6 ו-7 שנוטה להתעמת תכופות עם מייקל על הדרישות של "סייבר". היא מוחלפת על ידי רוברט קליפורניה.
רוברט קליפורניה (ג'יימס ספיידר; עונות 7–8): המנכ"ל החדש של חברת סייבר שממונה על סניף סקרנטון. הוא עוזב את החברה אחרי שדייוויד וואלס קונה את דאנדר מיפלין.
הפקה

לאחר שהגרסה הבריטית המקורית זכתה בשני פרסי גלובוס הזהב, החליטה רשת NBC להשיק גרסה אמריקנית לסדרה. השם "המשרד" נשמר וכך גם עלילת העונה הראשונה, אך צוות השחקנים ואזורי הצילומים הוחלפו. העונה הראשונה כללה שישה פרקים בלבד וצולמה ברחבי משרד אמיתי. בתחילה המפיק, גרג דניאלס, שכר ארבעה תסריטאים לכתיבת הסדרה: מייקל שור, בי ג'יי נובאק, פול ליברשטיין ומינדי קלינג. קן קוופיס, שבנה לו מוניטין בז'אנר הקומי ב"המופע של לארי סנדרס" וב"מלקולם באמצע", ביים את פרק הפיילוט וכן הפיק מספר פרקים. ריקי ג'רווייס וסטיבן מרצ'נט, שיצרו את סדרת המקור, לא משתתפים בהפקת הסדרה אך שמותיהם מופיעים ברשימת הקרדיטים.
בעונה השנייה הצטרפו לצוות התסריטאים שלושה כותבים חדשים: ג'ניפר סלוטה, ג'ין סטופינסקי ולי אייזנברג. הצילומים בעונה השנייה עברו לאולפן אקוסטי שנבנה כהעתק של סביבת העבודה בעונה הראשונה.
סטיב קארל כיכב בתפקיד הראשי בסדרה בתפקיד המנהל האזורי מייקל סקוט, עד שפרש מן הסדרה לקראת סוף עונתה השביעית. למרות זאת הסדרה המשיכה לשתי עונות נוספות. ב-2012 פורסם כי הסדרה צפויה לרדת מהמרקע בתום עונתה התשיעית. ב-16 במאי 2013 שודר פרק הסיום של הסדרה.
פרסים

בטקס פרסי האמי ב-2006, הסדרה זכתה בפרס הקומדיה הטובה ביותר. כמו כן, סטיב קארל (מייקל סקוט) היה מועמד בקטגוריית השחקן הטוב ביותר בסדרה קומית. סטיב קארל זכה בפרס גלובוס הזהב ב-2006 על תפקידו בסדרה, בעוד שריקי ג'רווייס, שגילם את הדמות המקבילה בסדרת המקור, קיבל את אותו הפרס שנתיים קודם לכן, ב-2004.
סדרת המשך

במרץ 2024, פורסם כי גרג דניאלס, יוצר הסדרה "המשרד", עובד על פרויקט פוטנציאלי להרחבת היקום של הסדרה בשיתוף פעולה עם מייקל קומן, שותף ליצירת "Nathan For You". קומן ודניאלס החלו את הקריירה שלהם ככותבים בתוכנית "סאטרדיי נייט לייב". הסדרה הפוטנציאלית אינה אתחול, אלא מתרחשת במשרד חדש עם דמויות חדשות בתוך אותו עולם של הסדרה המקורית. במאי 2024, Peacock הזמינה רשמית את הסדרה והיא תתחיל הפקה ביולי 2024 והיא מופקת על ידי Universal Television. עלילת הסדרה עוקבת אחרי צוות הסרט הדוקומנטרי שתיעד את סניף סקרנטון של "דאנדר מיפלין", שמחפש נושא חדש ומוצא עיתון היסטורי מתפורר במערב התיכון ומו"ל שמנסה להחיות אותו בעזרת כתבים מתנדבים. קבוצה קטנה של כותבים נאמנים לדניאלס כתבו מספר פרקים לעונה הראשונה.
באפריל 2024, דונל גליסון וסברינה אימפצ'יאטורה הם השחקנים הראשונים שנבחרו לתפקידים בסדרה. בספטמבר 2024, מלוין גרג, צ'לסי פריי ורמונה יאנג לוהקו לסדרה. באוקטובר 2024, ארבעה שחקנים נוספים הצטרפו לה: גבמיסולה איקומלו, אלכס אדלמן, טים קי ואריק רהיל והם משמשים גם כתסריטאים בסדרה. פרטי התפקידים של הדמויות בסדרה נשמרים בסוד. בנובמבר 2024, שבעה שחקנים נוספו לצוות החוזר של הסדרה: דוויין שפרד סניור, אלן הייבי, נייט ג'קסון, מו וולש, ננסי לנאהן, מולי אפריים וטרייסי לטס. וולש משמשת גם כתסריטאית בסדרה, בנוסף לתפקידה כשחקנית. בפברואר 2025, אוסקר נונייז, שגילם את רואה החשבון אוסקר מרטינז בסדרה "המשרד", לוהק לסדרה החדשה.
ראו גם

המשרד (סדרת טלוויזיה בריטית)
הערות שוליים

↑  רותה קופפר,'"`UNIQ--nowiki-00000002-QINU`"'"המשרד" תרד מהמסך בתום העונה התשיעית, באתר הארץ, 22 באוגוסט 2012
↑  חדש על המסך, באתר הארץ, 31 בינואר 2006
↑  אדוארד ויאט ניו יורק טיימס,'"`UNIQ--nowiki-00000005-QINU`"'עובד מתשע עד חמש, באתר הארץ, 16 באוקטובר 2008
↑  רותה קופפר,'"`UNIQ--nowiki-00000007-QINU`"'מיני בוס, באתר הארץ, 26 ביוני 2012
↑  עידו ישעיהו, עכבר העיר,'"`UNIQ--nowiki-00000009-QINU`"'העונה האחרונה של "המשרד": יש למה לצפות?, באתר הארץ, 21 בספטמבר 2012
↑  Rosy Cordero,Nellie Andreeva, ‘The Office’: Greg Daniels To Co-Create Potential New Series With ‘Nathan For You’s Michael Koman, Deadline, ‏2024-03-20 (באנגלית אמריקאית)
1 2  Rosy Cordero,Nellie Andreeva, ‘The Office’: Domhnall Gleeson & ‘White Lotus’s Sabrina Impacciatore Cast In New Greg Daniels Comedy, Deadline, ‏2024-04-19 (באנגלית אמריקאית)
↑  Rosy Cordero, ‘The Office’: New Greg Daniels & Michael Koman Series Gets Peacock Series Order, Reveals Setting, Deadline, ‏2024-05-08 (באנגלית אמריקאית)
1 2  Rosy Cordero,'"`UNIQ--nowiki-00000015-QINU`"'‘The Office’: Peacock Followup Series From Greg Daniels & Michael Koman’s Adds Four To Cast, Deadline, ‏2024-10-10'"`UNIQ--nowiki-00000015-QINU`"'(באנגלית אמריקאית)'"`UNIQ--templatestyles-00000016-QINU`"'
↑  Rosy Cordero, ‘The Office’: Peacock Followup Series From Greg Daniels & Michael Koman’s Adds 7 Including Mo Welch & Nate Jackson, Deadline, ‏2024-11-20 (באנגלית אמריקאית)
↑  Ethan Shanfeld and Michael Schneider (February 27, 2025). Oscar Nuñez Reprising ‘The Office’ Role in Peacock’s Follow-Up Series. Variety. Retrieved February 28, 2025
| --- | --- |
בקרת זהויות :  NLI: 987008759387805171  LCCN: no2006017037  NKC: unn20231207906  VIAF: 207954525   WorldCat (עם VIAF): 207954525
באנף (אלברטה)

ערך זה עוסק בעיר באלברטה שבקנדה. אם התכוונתם למשמעות אחרת, ראו .
| --- | --- |
סמל באנף

 מדינה:  קנדה קנדה
 פרובינציה:  אלברטה אלברטה
 מושל:  Corrie DiManno
 שפה רשמית:  צרפתית, אנגלית 
 תאריך ייסוד:  1885
 על שם:  Banff 
 שטח:  19.4 קמ"ר
 גובה:  1,400 מטרים
 אוכלוסייה:  ‏
  ‑ בעיירה:  8,305 (2021)
  ‑ צפיפות:  1,646 נפש לקמ"ר (2016)
 קואורדינטות:  51°10′41″N 115°34′19″W﻿ / ﻿51.1781°N 115.572°W﻿ / 51.1781; -115.572 
 אזור זמן:  UTC-7
 https://www.banff.ca/
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי באנף(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי באנף(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתבאנף(למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתבאנף  he tabBackground:;tabBorder:#aaa;defaultTab:0;
 
באנף (באנגלית: Banff) היא עיירה בשטח הפארק הלאומי באנף, בהרי הרוקי הקנדיים, בפרובינציית אלברטה שבקנדה.
העיירה ממוקמת לצד הכביש המהיר הטרנס-קנדי, 126 קילומטרים מערבית לקלגרי, ו-58 קילומטרים מזרחית ללייק לואיז.
העיירה נמצאת בגובה שבין 1,400 מטרים - 1,630 מטרים מעל פני הים.
באנף היא העיר השנייה בגובהה באלברטה, אחרי העיירה אגם לואיז. באנף היא העיירה הראשונה שקיבלה מעמד של עיר בשטח פארק לאומי של קנדה.
גאוגרפיה

באנף היא עיירת נופש ואחת מיעדי התיירות הידועים והפופולריים ביותר בקנדה. העיר ידועה בנופי ההרים המרהיבים שסביבה, במרחצאות המרפא ובמעיינות החמים שבה (המרחצאות החמים של באנף) והיא יעד של ענפי ספורט כגון טיולי הליכה, רכיבה על אופניים בהרים, טיפוס הרים וסקי.
העיירה מוקפת הרים שהעיקריים בהם הם הר רנדל, הר סאלפר, הר נורקווי והר קסקייד. העיירה סמוכה למפלי בואו, בנקודת המפגש בין נהר בואו ונהר ספריי.
אתרי תיירות עיקריים

העיירה באנף היא אתר התיירות הפופולרי ביותר בקנדה.
בסמוך לעיר מספרי אתרי סקי, שהסמוך בהם הם מדרונות הר נורקווי. בנוסף הבאנף גונדולה היא אתר פופולרי, המאפשרת עלייה לראש הר סאלפר, ומבט מהטיילת בראשו (Banff Skywalk) אל העיר. הטיילת מובילה אל פסגת סאנסון (Sanson Peak) - אתר מורשת לאומי של קנדה.
בנוסף, לרגלי הר סאלפר מצויים מעיינות חמים ומרחצאות פופולריות (Banff Upper Hot Springs).
אגם מינוונקה ממוקם שבסמוך לעיירה, והוא אתר תיירות ומחנאות פופולרי.
הר טאנל הסמוך הוא אתר טיולים פופולרי, ומספר מסלולי הליכה מצויים בו. במדרון ההר מצוי באנף סנטר - מרכז אמנויות, המארח אירועי חוצות, קונצרטים, פסטיבלים (ובהם פסטיבל סרטי ההרים של באנף) ואירועי אופרה ותיאטרון.
היסטוריה

ההתיישבות הראשונה באיזר באנף הייתה בראשית שנות ה-80 של המאה ה-19, לאחר שמסילת הרכבת הטרנסקונטיננטלי נבנתה בעמק נהר בואו. בשנת 1883 שלושה מעובדי הרכבת הקנדית פסיפית גילו את המעיינות החמים בבסיס הר סאלפר (מילולית: "הר הגופרית" - בשל המעיינות). בשנת 1885 הוכרזה סביב המעיינות האתר ההיסטורי הלאומי קייב אנד באסין, והאזור החל להתפתח כאתר תיירות ונופש.
בשנת 1887 אזור היישוב הוכלל בשטח "פארק הרי הרוקי" ששטחו 673 קמ"ר - אזור שעתיד להיות חלק מהפארקים הלאומיים של קנדה.
בשנת 1884 הוענק לאזור השם "באנף" על ידי ג'ורג' סטפן, המנהל של הרכבת קנדית פסיפית, על שם עיר הולדתו - באנף באברדינשייר שבסקוטלנד. הרכבת הקנדית פסיפית, על מנת לעודד נסיעה ברכבות הנוסעים, הקימה מלונות לכל אורך הקווים שלה, ופרסמה את המלון שהקימה מלון באנף ספרינגס (מלון המעיינות החמים באנף) כאתר תיירות בינלאומי.
העיירה באנף התפתחה בסמוך לתחנת הרכבת באנף, כמרכז עבור התיירים המעוניינים לבקר בפארק הלאומי באנף. עד שנת 1990 העיירה נוהלה על ידי שירות הפארקים הלאומיים של קנדה, ובשנת 1990 הפכה למועצה מקומית עצמאית בתוך שטח הפארק.
בין יולי 1915 ליולי 1917 הוקם בהר קאסל בשטח העיירה באנף מחנה מאסר עבור אזרחי מדינות אויב במלחמת העולם הראשונה.
בשנת 1985 הוכרז הפארק הלאומי באנף, וכן העיירה באנף כאתר מורשת עולמית.
היסטוריה > מכתש במאדים

בשנת 1976 נקרא מכתש באנף במאדים על שם העיירה באנף.